Lolland-Falsters Stifts-Tidende, 1847-01-14
Jndenlandske Efterretninger. Jydske Stænder. Stændertidenden bringer endelig, foruden den nedenfor aftrykte Slutningsadresse, der vedtoges i Mødet den 20de Decbr., tillige Slutningen af Forhandlingerne og Beretning om Slutningsmødet den 22de Decbr. Præsidenten aabnede dette med den Meddelelse, at han havde overrakt den kgl. Commissarius, Adressen til videre Besørgelse, og Commissarius tilføiede, at han samme Dag havde afsendt den til Hs. Majestæt. Derpaa holdt Commissarius som sædvanlig en Tale, hvori han erkjendte den udholdende Flid, hvormed Forsamlingen havde behandlet de kgl. Lovudkast, og dog tillige vundet Tid til at behandle ikke mindre vigtige private Andragender, samt i det Hele roste dens Stræben saavel til Provindsens som til Humanitetens Tarv, til heldbringende Reformer af vigtige Samfundsforhold og til materiel og aandelig Fremgang. Han takkede endelig Præsident og Vicepræsident. Præsidenten bekræftede i si Svar Commissarii Vidnesbyrd om Forsamlingen og ledsagede den indgivne Adresse, med sine bedste Ønsker. Endelig takkede han Commissarius i Forsamlingens Navn og Forsamlingen i sit eget. Endnu holdt Forsamlingens ældste Medlem, Justitsraad Fielstrup, en Tale, ligeledes bestaaende i Taksigelser, henvendte til Commissarius, Præsident og Vicepræsident, hvorpaa Commissarius i Kongens Navn erklærede Nørre-Jyllands Provindsialstænders nærværende Forsamling for hævet. Forsamlingen adskiltes under Raabet, Kongen, leve! – Slutningsadressen lyder saaledes: Allernaadigste Konge. Jdet Nørrejyllands Provindsialstænder slutte deres Forhandlinger i nærværende Session, ved Udløbet af det andet Sexennium af den stænderske Virksomhed, føle de Trang til, i dybeste Ærefrygt at udtale for Deres Majestæt de alvorsfulde Følelser og Stemninger med Hensyn til Statens Velfærdsanliggender, hvoraf Forsamlingen med det hele Folk for Tiden er bevæget. – Vi tillade os at udtale for Deres Majestæt Forsikkringen om, at det danske Folk er gjennemtrængt af den bestemte Villie og Beslutning, at møde de nuværende truende Forviklinger med fast og freidigt Mod. Folket vil villigen bringe de Offere, som Landets Sikkerhed og Ære maatte udkræve, og saaledes uf yderste Evne bidrage til, at Statens Sag. der tillige er Sandhedens og Retfærdighedens Sag, maa seire. – Det danske Folk har aldrig havt til Hensigt at krænke de tractatmæksige Forhold, som for Hertugdømmet Holsteens Vedkommende bestaae til det tydske Forbund saalidet som at træde den tydske Nationalitet enten i dette Hertugdømme eller i Hertugdømmet Slesvig for nærmen det antager derhos, at en tro Opfyldelse af tractatmæssige Forpligtelser giver fuld Ret til ogsaa at fordre det Samme fra den anden Side, at derfor alle Tilsidesættelser af forbundsmæssige Pligter med Alvor bør paatales, og alle Anmasselser med Kraft tilbagevises; det antager fremdeles, at den danske Nationalitet i Hertugdømmet Slesvig, dette oprindeligen danske og med Monarchiet adskilleligen forbundne Land, hvis halve Befolkning endnu er dansk, bør nyde lige Ret og Beskyttelse med den tydske, og at intet Overgreb fra tydsk Side bør taales i dette Hertugdømmes Anliggender. - Med taknemmelig Anerkjendelse har Folket modtaget Deres Majestæts aabne Brev af 8de Juli, hvori De bestemt har udtalt Dem om Hertugdømmet Slesvigs adskillelige Forbindelse med den danske Krone, og hvori Deres Majestæt tillige har tilkjendegivet, at De- og Deres Efterfølgere paa den danske Throne ville ansee det som Pligt og Kald at opretholde denne Forbindelse, samt at Deres Majestæts Bestræbelser fremdeles skulle være rettede paa, at søge Arvesuccestonsforholdene for det hele Monarchi ordnede. Men saa vigtig og nødvendig Regjeringens Virksomhed for Statens Opretholdelse og Fremgang i det Hele end er, og saa meget den end paaskjønnes af et taknemmeligt Folk, maa Forsamlingen dog antage, at den ikke ene vil være tilstrækkelig til at gjenoprette den nu manglende Sikkerhed og Tilfredshed, men at hertil ogsaa vil udfordres en folkelig Medvirkning gjennem tidssvarende statsretlige Jnstitutioner, som paa en virksom Maade kunne betrygge Retstilstand og Velvære i de enkelte Statsdele, efter Enhvers Eiendommeligheder og særegne Forhold, og som tillige kunne betrygge Sammenholdet mellem disse Statsdele. – Med Forhaabning og tillidsfuld Forventning imodeseer Folke saaledes de Beslutninger, som det synes uundgaaeligt nødvendigt, at Regjeringen i den nærmeste Fremtid maa ville tage, for at soge Statens Tilværelse sikkret og de uværende sørgelige Misforhold udjævnede. Forsamlingen har troet, tillidsfuld at burde afvente Regjeringens nærmere Beslutning i disse vigtige Anliggender, og har ikke villet foregribe Samme ved bestemte Andragender. Men den maa dog udtale, at skulde efter tvende Aars Forløb Forholdene endnu henstaae i den nærværende Tilstand, da vil sandsynligen den næste Stænderforsamling finde sig kaldet til at nedlægge for Thronen sine Anskuelser om, hvorledes Statens Fremtid kan betrygges og de ulykkelige Misforhold udjævnes; og skulde da disse Gjenstande af Regjeringen ansees udelukkede fra Stændernes Raadslagning, skulde det formenes dem frit og uforbeholdent at udtale sig om disse Livsspørgsmaal for den fælleds Stat, da maatte Stænderne opgive Tanken om, at kunne være til den Nytte for Fædrelandet, hvorpaa Folket synes at have billigt Krav. – Deres Majestæt modtage med gunstigt Sind disse Deres tro jydske Provindsialstænders frimodige Yttringer. – Den almægtige Gud holde sin beskjærmende og velsignende Haand over Deres Majestæt og forunde Dem en lang og lykkelig Regjering over de Deres Scepter undergivne Folk Udgiveren af Hof- og Statscalenderen for 1847 har der givet en hensigtssvarende Oversigt over Finants Regnskaberne for Qvinqvenniummet 1841-1845. med tilføiede Bemærkninger, som erre meget veiledende til at anstille Sammenligninger. Glædeligt er det deraf at erfare, at Statsgjælden med hver Aar formindskes særdeles betydeligt, og i Begyndelsen af dette Aar ikke kan anslaaes høiere end omtrent 106 1/2 Million Rbd., og de deraf svarende Renter omtrent 3,850,000, altsaa omtrent en heel Million mindre end i Aaret 1835, foruden den aarlige Besparelse ved Afbetalingen paa Seddelgielden til Banken. Her gjælder det i Alt om en aarlig Rente-Besparelse af over 1 1/4 Million Rbd. J Sandhed, et Resultat i et Tidsløb af 11 Aar, som neppe noget andet Land ved Hjælp af sine regulaire og ordinaire Jndtægter har opnaaet. (B. T.)